open-index/open-wikipedia-markdown huggingface dataset:
ভিয়েতনামী ভাষা

**ভিয়েতনামীয়** বা **ভিয়েতনামি ভাষা** (tiếng Việt *তিয়েং ভিয়েত্‌*) দক্ষিণ-পূর্ব এশিয়ার রাষ্ট্র ভিয়েতনামের রাষ্ট্রভাষা। ভিয়েতনামের প্রায় ৮৫% লোক এই ভাষায় কথা বলে। এছাড়া ভিয়েতনামের বাইরে প্রায় ৩০ লক্ষ লোক এই ভাষায় কথা বলে। প্রবাসীদের বেশির ভাগই মার্কিন যুক্তরাষ্ট্রে বাস করে। ভাষাভাষীর সংখ্যার বিচারে এটি অস্ট্রো-এশীয় ভাষাগুলির মধ্যে বৃহত্তম ভাষা। ভিয়েতনামীয় ভাষার শব্দভাণ্ডারের বেশির ভাগই চীনা ভাষা থেকে ধার করা, এবং অতীতে ভাষাটি চীনা লিপিতে লেখা হত। বর্তমানে ভিয়েতনামীয় লিখন পদ্ধতিতে লাতিন লিপির একটি পরিবর্তিত রূপ (সুর নির্দেশক চিহ্ন ও কিছু অতিরিক্ত বর্ণসহ) ব্যবহার করা হয়।

## ইতিহাস

## আরও দেখুন
* মিজো ভাষা
* তামিল ভাষা

## তথ্যসূত্র

বিষয়শ্রেণী:ভিয়েত-মুয়ং ভাষা
বিষয়শ্রেণী:ভিয়েতনামের ভাষা
বিষয়শ্রেণী:সুরপ্রধান ভাষা
বিষয়শ্রেণী:কম্বোডিয়ার ভাষা
বিষয়শ্রেণী:চীনের ভাষা
বিষয়শ্রেণী:চেক প্রজাতন্ত্রের ভাষা
তেলুগু ভাষা

**তেলুগু** (; , ) একটি ধ্রুপদী দ্রাবিড় ভাষা। এটি মূলত ভারতের অন্ধ্রপ্রদেশ ও তেলেঙ্গানায় প্রচলিত ও রাজ্য দাপ্তরিক ভাষা। এটি সবচেয়ে প্রচলিত দ্রাবিড় ভাষা এবং ভারতে হিন্দি ও বাংলার পর সবচেয়ে বেশি প্রচলিত ভাষা। 

## তথ্যসূত্র

## বহিঃসংযোগ

বিষয়শ্রেণী:দ্রাবিড় ভাষাসমূহ
বিষয়শ্রেণী:ভারতের সরকারি ভাষাসমূহ
বিষয়শ্রেণী:তেলুগু ভাষা
বিষয়শ্রেণী:ভারতের ধ্রুপদী ভাষা
বিষয়শ্রেণী:অন্ধ্রপ্রদেশের ভাষা
বিষয়শ্রেণী:তেলেঙ্গানার ভাষা
বিষয়শ্রেণী:তামিলনাড়ুর ভাষা
বিষয়শ্রেণী:সংযোগাত্মক ভাষা
বিষয়শ্রেণী:প্রাচীন ভাষা
বিষয়শ্রেণী:কর্ণাটকের ভাষা
বিষয়শ্রেণী:মালয়েশিয়ার ভাষা
বিষয়শ্রেণী:ওড়িশার ভাষা
বিষয়শ্রেণী:শ্রীলঙ্কার ভাষা
বিষয়শ্রেণী:দক্ষিণ আফ্রিকার ভাষা
বিষয়শ্রেণী:এশিয়ার ভাষা
বিষয়শ্রেণী:পশ্চিমবঙ্গের ভাষা
বিষয়শ্রেণী:বাহরাইনের ভাষা
বিষয়শ্রেণী:কেরলের ভাষা
বিষয়শ্রেণী:সরকারীভাবে ভারতীয় লিপিতে লেখা ভাষা
বিষয়শ্রেণী:সাহিত্য অকাদেমি স্বীকৃত ভাষা
মারাঠি ভাষা

thumb|মারাঠি ভাষার ভৌগোলিক ব্যাপ্তি

**মারাঠি** (मराठी *মরাঠি*) একটি ধ্রুপদী ইন্দো-আর্য ভাষা। এটি হিন্দি ও বাংলার সাথে ঘনিষ্ঠ সম্পর্কযুক্ত। ভারতের পশ্চিমাঞ্চলীয় মহারাষ্ট্র রাজ্যের প্রায় ৭ কোটি অধিবাসী এই ভাষায় কথা বলেন। মহারাষ্ট্রের বাইরে আরও প্রায় ৩০ লক্ষ লোক এ ভাষায় কথা বলেন। ভারতের ভাষাগুলির ভাষাভাষী সংখ্যার বিচারে হিন্দি এবং বাংলার পরে মারাঠির অবস্থান তৃতীয়।

## বিস্তার
ভারতের বাইরে ইসরায়েল ও মরিশাস এ এটি প্রচলিত। বাংলা ভাষার মত মারাঠি ভাষার সাহিত্যও সুপ্রাচীন; দশম শতকে লেখা মারাঠি সাহিত্যের নিদর্শন পাওয়া গেছে।

মারাঠি সংস্কৃত ভাষা থেকে মহারাষ্ট্রী প্রাকৃতের মধ্য দিয়ে উদ্ভূত হয়েছে। মহারাষ্ট্রী প্রাকৃত ভাষা খ্রিস্টীয় ১ম ও ২য় শতকে সাতবাহন রাজ্যের সরকারি ভাষা ছিল। তখন এটিই ছিল ভারতের সবচেয়ে বহুল প্রচলিত প্রাকৃত ভাষা। ১৫শ ও ১৬শ শতকে এসে এই ভাষা বর্তমান মারাঠিতে রূপ নেয়।

## স্বীকৃতি
মারাঠি ভারতের ২২টি সরকারি ভাষার ও ১৪টি আঞ্চলিক ভাষার একটি। এছাড়া গোয়া রাজ্যতে কোঙ্কণী ভাষার পাশাপাশি মারাঠিকেও সরকারি ভাষার মর্যাদা দেয়া হয়েছে। মহারাষ্ট্রের দৈনন্দিন যোগাযোগ, শিক্ষা, প্রশাসন, ব্যবসা, গণমাধ্যম ইত্যাদিতে এই ভাষাই প্রচলিত।

## লিখন পদ্ধতি
দেবনগরী লিপি, দেবনগরী ব্রেইল।

## তথ্যসূত্র

বিষয়শ্রেণী:দক্ষিণ ইন্দো-আর্য ভাষাসমূহ
বিষয়শ্রেণী:ভারতের সরকারি ভাষাসমূহ
বিষয়শ্রেণী:মহারাষ্ট্রের সংস্কৃতি
বিষয়শ্রেণী:মারাঠি ভাষা
বিষয়শ্রেণী:দেবনাগরী লিপিতে লেখা ভাষা
বিষয়শ্রেণী:ইন্দো-আর্য ভাষাসমূহ
বিষয়শ্রেণী:কর্ণাটকের ভাষা
বিষয়শ্রেণী:গুজরাতের ভাষা
বিষয়শ্রেণী:সরকারীভাবে ভারতীয় লিপিতে লেখা ভাষা
বিষয়শ্রেণী:সাহিত্য অকাদেমি স্বীকৃত ভাষা
কোরীয় ভাষা

**কোরীয় ভাষা** হল উত্তর কোরিয়া ও দক্ষিণ কোরিয়ার সরকারি ভাষা। সারা পৃথিবীতে বর্তমানে প্রায় ৮ কোটি কোরীয় (কোরিয়ান) ভাষাভাষী আছে।

প্রায় হাজার বছর আগে থেকে কোরীয় ভাাষা হাঞ্জা নামক গৃহীত চীনা ছবি-অক্ষর লিপি দিয়ে লেখা হত। কিন্তু পঞ্চদশ শতাব্দিতে কোরীয় রাজা সেজোং সাধারণ জনগণের কথা চিন্তা করে হাঙ্গুল্ নামীয় খুব সহজবোধ্য একটি বর্ণমালা প্রনয়ন করেন। বিংশ শতাব্দীতে এসে এই বর্ণমালা সরকারীভাবে স্বীকৃত হয়। অসংখ্য ভাষাবিদের মতে, হাঙ্গুল্ বর্ণমালা পৃথিবীর সবচেয়ে নিখুঁত কিন্তু সহজবোধ্য বর্ণমালা।

সহস্রাব্দ প্রাচীন যে কয়টি ভাষা অধুনা পৃথিবীর বুকে সগৌরবে টিকে আছে কোরিয়ান ভাষা তাদের অন্যতম। সাড়ে সাত থেকে আট কোটি কোরীয় বংশোদ্ভূতর মনের ভাব প্রকাশের মাধ্যম এই ভাষা। এর মধ্যে প্রায় পাঁচ কোটি দক্ষিণ কোরিয়া ও আড়াই কোটি উত্তর কোরিয়ার অধিবাসী। এদের বাইরে চীনে ২০ লক্ষ, যুক্তরাষ্ট্রে ১০ লক্ষ এবং জাপানে ৫ লক্ষের মতো কোরিয়ানভাষী রয়েছেন। ভাষাভাষী জনসংখ্যার বিচারে পৃথিবীতে কোরিয়ান ভাষার অবস্থান ১২তম। 

## তথ্যসূত্র

বিষয়শ্রেণী:কোরিয়ার ভাষা
বিষয়শ্রেণী:চীনের ভাষা
বিষয়শ্রেণী:কোরিয়ার জাতীয় প্রতীক
বিষয়শ্রেণী:কোরীয় ভাষা
বিষয়শ্রেণী:সংযোগাত্মক ভাষা
বিষয়শ্রেণী:এশিয়ার বিচ্ছিন্ন ভাষা
তামিল ভাষা

**তামিল ভাষা** বা **তমিল ভাষা** ( ; , , ) মূলত দক্ষিণ ভারত ও শ্রীলঙ্কায় প্রচলিত একটি ধ্রুপদী দ্রাবিড় ভাষা। তবে বিশ্বের আরও বহু দেশে তামিলভাষী সম্প্রদায় রয়েছে।

সব দ্রাবিড় ভাষার মধ্যে তামিল ভাষাই ভৌগলিকভাবে সবচেয়ে বেশি বিস্তৃতি লাভ করেছে এবং এটির সাহিত্যই সবচেয়ে সমৃদ্ধ ও প্রাচীন। ভারতীয় উপমহাদেশে কেবল সংস্কৃত ভাষারই অনুরূপ ইতিহাস রয়েছে। তামিল ভাষার সাহিত্য ২ হাজার বছরেরও বেশি পুরনো এবং এর লিখিত ভাষাটির খুব সামান্যই পরিবর্তন হয়েছে। সে কারণে আধুনিক তামিল সাহিত্যের পাশাপাশি চিরায়ত তামিল সাহিত্যও সমান তালে পঠিত হয়। তামিল শিশুরা এখনও হাজার বছরের পুরনো ছড়া কেটে তাদের বর্ণমালা শেখে। তামিল ভাষার নিজস্ব ব্যাকরণ সংস্কৃত থেকে আলাদাভাবে রচিত হয়েছিল। এই ভাষায় রচিত প্রাচীনতম রচনাটি খ্রিস্টপূর্ব ২য় শতকে লেখা।

ভারতের ছয় কোটির বেশি লোক তামিল ভাষায় কথা বলে। ভাষাটি ভারতের তামিলনাড়ু অঙ্গরাজ্যের সরকারি ভাষা এবং উত্তর ও উত্তর-পূর্ব শ্রীলঙ্কার প্রধান ভাষা। ভারতে ব্রিটিশ শাসনের সময় বহু তামিলভাষী লোককে শ্রমিক হিসেবে ব্রিটিশ সাম্রাজ্যের বিভিন্ন অঞ্চলে নিয়ে যাওয়া হয়। সেই সব অঞ্চলে তারা তামিলভাষী সম্প্রদায় গঠন করে। এদের মধ্যে সিঙ্গাপুর, মালয়েশিয়া, মরিশাস ও দক্ষিণ আফ্রিকায় বেশ বড় আকারের তামিলভাষী সম্প্রদায় রয়েছে। সমগ্র বিশ্বে প্রায় সাড়ে সাত কোটি লোক তামিল ভাষায় কথা বলে।

তামিল ভাষার ধ্বনিব্যবস্থা এবং ব্যাকরণের সাথে প্রত্ন-দ্রাবিড় ভাষার অনেক মিল আছে।

## তথ্যসূত্র

## বহিঃসংযোগ

* 
* UCLA Tamil Profile
* National Translation Mission's(NTM) Tamil Pages
* Tamil Academy 
* To learn tamil online

বিষয়শ্রেণী:তামিল ভাষা
বিষয়শ্রেণী:ইন্দোনেশিয়ার ভাষা
বিষয়শ্রেণী:মালয় ভাষা
বিষয়শ্রেণী:দ্রাবিড় ভাষাসমূহ
বিষয়শ্রেণী:ভারতের সরকারি ভাষাসমূহ
বিষয়শ্রেণী:ভারতের ভাষা
বিষয়শ্রেণী:শ্রীলঙ্কার ভাষা
বিষয়শ্রেণী:সংযোগাত্মক ভাষা
বিষয়শ্রেণী:ভারতের ধ্রুপদী ভাষা
বিষয়শ্রেণী:অন্ধ্রপ্রদেশের ভাষা
বিষয়শ্রেণী:কর্ণাটকের ভাষা
বিষয়শ্রেণী:কেরলের ভাষা
বিষয়শ্রেণী:মালয়েশিয়ার ভাষা
বিষয়শ্রেণী:দক্ষিণ আফ্রিকার ভাষা
বিষয়শ্রেণী:তামিলনাড়ুর ভাষা
ইতালীয় ভাষা

**ইতালীয় ভাষা** (  *ইতালিয়ানো* বা lingua italiana *লিঙ্গুয়া ইতালিয়া*) একটি রোমান্স ভাষা যাতে প্রায় ৬ কোটি ৩০ লক্ষ লোক কথা বলে থাকেন।  ইতালীয় ভাষাভাষীরা মূলত ইতালিতে বাস করেন। সুইজারল্যান্ডের চারটি সরকারি ভাষার একটি হল ইতালীয় ভাষা। এছাড়াও ভাষাটি সান মারিনো ও ভ্যাটিকান শহরের সরকারি ভাষা। ইতালির একত্রীকরণের পর আদর্শ ইতালীয় ভাষা হিসেবে তুস্কানে কথিত উপভাষাটিকে বেছে নেয়া হয়। এই উপভাষাটি উত্তর ও দক্ষিণ ইতালিতে প্রচলিত উপভাষাগুলির অন্তর্বর্তী একটি ভাষা হিসেবে পরিগণিত।

অন্যান্য রোমান্স ভাষাগুলির সাথে ইতালীয় ভাষার পার্থক্য হল এটি লাতিন ভাষার দীর্ঘ ও হ্রস্ব স্বরধ্বনির মধ্যকার পার্থক্য ধরে রেখেছে। বাকী সব রোমান্স ভাষার মত ইতালীয় ভাষাতেও ঝোঁক (stress) গুরুত্বপূর্ণ ভূমিকা পালন করে। শব্দভাণ্ডারের (vocabulary) দিক থেকে সবগুলি রোমান্স ভাষার মধ্যে ইতালীয় ভাষাই লাতিন ভাষাকে সবচেয়ে বেশি অনুসরণ করেছে। 

 File:Corsivo- come scriverlo a mano in italiano, schede didattiche con alcuni esempi di Paolo Villa (prima edizione commons wikimedia org)-Letters-characters in italics-cursive- how to write it by hand in Italian.pdf|ইতালীয় স্কুলগুলিতে (২০-২১ শতক) কার্সিভ হস্তাক্ষর শেখানো হয়।
## তথ্যসূত্র

* 
* 
* 

## তথ্যসূত্র

## বহিঃসংযোগ
* ইতালীয় ভাষার উপর এথনোলগ রিপোর্ট
* Swadesh list in English and Italian
* Italian proverbs
* The online edition (2007) of the ''Dizionario d'ortografia e di pronunzia'' (''DOP''), a pronouncing dictionary of standard Italian, *[[RAI]]*
* "Learn Italian," *[[BBC]]*
* USA Foreign Service Institute Italian basic course


বিষয়শ্রেণী:অস্ট্রেলিয়ার ভাষা
বিষয়শ্রেণী:ইতালির ভাষা
বিষয়শ্রেণী:সান মেরিনোর ভাষা
বিষয়শ্রেণী:স্লোভেনিয়ার ভাষা
বিষয়শ্রেণী:সুইজারল্যান্ডের ভাষা
বিষয়শ্রেণী:ভ্যাটিকান সিটির ভাষা
বিষয়শ্রেণী:মোনাকোর ভাষা
বিষয়শ্রেণী:সান মারিনোর ভাষা
বিষয়শ্রেণী:ক্রোয়েশিয়ার ভাষা
মালয়ালম ভাষা

**মালয়ালম** বা **মলয়ালম** (മലയാളം *মালায়াাল়াম্*) (; ) দক্ষিণ ভারতের একটি ধ্রুপদী দ্রাবিড় ভাষা। ভাষাটি তামিলের সাথে ঘনিষ্ঠভাবে সম্পর্কিত, তবে তামিল ভাষার চেয়ে সংস্কৃত ভাষা মালয়ালম ভাষাকে বেশি প্রভাবিত করেছে। মালয়ালম ভাষাভাষীরা জাতিগতভাবে মালয়ালী নামে পরিচিত। ধারণা করা হয় মালয়ালম ও তামিল ভাষা একই পূর্বসূরী ভাষা থেকে উদ্ভূত এবং খ্রিস্টীয় ৯ম শতকের দিকে এগুলি আলাদা স্বতন্ত্র ভাষায় পরিণত হয়। তামিল তখনকার দিনে শিক্ষাদীক্ষা ও প্রশাসনের ভাষা ছিল বলে মালয়ালম ভাষাকে প্রভাবিত করেছিল। পরবর্তীতে ধর্মীয় সূত্রে সংস্কৃত ভাষা মালয়ালম ভাষার উপর প্রভাব ফেলে।

এ পর্যন্ত প্রাপ্ত মালয়ালম ভাষায় লেখা আদিতম রচনাগুলি ৯ম শতকে লেখা। ১১২৫-১২৫০ অব্দের মধ্যবর্তী সময়ে মালয়লাম ভাষার প্রথম সাহিত্যিক রচনাগুলি লিখিত হয়। এদের মধ্যে আছে ধ্রুপদী গীতিকবিতা। বিভিন্ন যুগের মালয়ালম গদ্যের উপর অন্যান্য ভাষা যেমন তামিল, সংস্কৃত, হিন্দি, উর্দু, আরবি, ফার্সি, পর্তুগিজ, ওলন্দাজ, ফরাসি এবং ইংরেজি ভাষার প্রভাব পড়েছে। আধুনিক মালয়ালম সাহিত্য কবিতা, গল্প, উপন্যাস, নাটক, জীবনী এবং সাহিত্যিক সমালোচনা ---সব ক্ষেত্রেই সমৃদ্ধ।

দক্ষিণ ভারতের কেরল অঙ্গরাজ্য এবং লক্ষদ্বীপের প্রায় সাড়ে তিন কোটি লোক মালয়ালম ভাষাতে কথা বলেন। মালয়ালম ভারতের ২২টি সরকারী ভাষার একটি। এছাড়াও এটি ইসরায়েল, বাহরাইন, ফিজি, কাতার, মালয়েশিয়া, সংযুক্ত আরব আমিরাত এবং যুক্তরাজ্যে প্রচলিত।

বর্তমানে কেরলে প্রশাসন ও শিক্ষার ভাষা হিসেবে মালয়ালম ভাষা ধীরে ধীরে গুরুত্ব লাভ করে চলেছে।

## ধ্বনিব্যবস্থা
অন্যান্য দ্রাবিড় ভাষার মত মালয়ালম ভাষাতেও বেশ কিছু মূর্ধন্য ব্যঞ্জনধ্বনি আছে যেগুলি জিহ্বার ডগা উল্টিয়ে মুখের উপরের তালুতে বা মূর্ধায় স্পর্শ করিয়ে উচ্চারণ করতে হয়।

## ব্যাকরণ
মালয়ালম একটি সংশ্লেষণাত্মক ভাষা। এর ব্যাকরণ তামিলের অনুরূপ।

## শব্দভাণ্ডার
মালয়ালম ভাষার একটি বিশেষ বৈশিষ্ট্য এবং তামিল ভাষার সাথে এর পার্থক্য হল এটি অন্য বিদেশী ভাষা যেমন সংস্কৃত, হিন্দি, উর্দু, আরবি, ফার্সি, পর্তুগিজ, ওলন্দাজ, ফরাসি ও ইংরেজি ভাষা থেকে উদারহস্তে শব্দ ঋণ নিয়েছে। এ ভাষার স্ক্রিপ্টে ৫৭৮টি শব্দ রয়েছে। 

## লিখন পদ্ধতি
মালয়ালম একটি সিলেবলভিত্তিক লিপিতে লেখা হয়, যাতে প্রতিটি ব্যঞ্জনবর্ণের সাথে একটি স্বরবর্ণ অন্তর্নিহিত থাকে। ব্রাহ্মী লিপি থেকে বিবর্তিত হয়ে ১৩শ শতকে লিপিটির উদ্ভব হয়। ১৯৭০-৮০-র দশকে ছাপার সুবিধার্থে লিপিটির একটি সহজ সংস্করণ প্রবর্তন করা হয়। মালয়ালম লিপির অক্ষরগুলির সাথে তামিল লিপির অনেক মিল আছে।

সিঙ্গাপুর ও মালয়েশিয়াতে মালয়ালম ভাষা আরবি লিপিতে লেখা হয়। অনেক সময় কেরলের মুসলমানেরাও আরবি লিপিতে ভাষাটি লিখে থাকেন। 

## তথ্যসূত্র

## বহিঃসংযোগ
* মালয়ালম ভাষার উপর এথনোলগ রিপোর্ট

বিষয়শ্রেণী:দ্রাবিড় ভাষাসমূহ
বিষয়শ্রেণী:ভারতের সরকারি ভাষাসমূহ
বিষয়শ্রেণী:প্রাচীন ভাষা
বিষয়শ্রেণী:ভারতের ধ্রুপদী ভাষা
বিষয়শ্রেণী:সরকারীভাবে ভারতীয় লিপিতে লেখা ভাষা
বিষয়শ্রেণী:মালয়ালম ভাষা
বিষয়শ্রেণী:সাহিত্য অকাদেমি স্বীকৃত ভাষা
কন্নড় ভাষা

**কন্নড় ভাষা** (ಕನ್ನಡ, *কন্নড্অ*, ) বা **কানাড়ি ভাষা** ভারতের ২২টি তফসিলি ভাষার একটি। এটি কর্ণাটক রাজ্যের সরকারি ভাষা এবং এই রাজ্যের প্রায় সাড়ে তিন কোটি লোক এই ভাষায় কথা বলেন। এছাড়াও এটি অন্ধ্রপ্রদেশ, তামিলনাড়ু ও মহারাষ্ট্রে প্রচলিত। মাতৃভাষী ও দ্বিতীয় ভাষাভাষীর সংখ্যা মিলিয়ে কন্নড়ভাষীর সংখ্যা প্রায় ৪ কোটি ৩৭ লক্ষ।

কন্নড়ের আদিতম শিলালিপি ৪৫০ খ্রিস্টাব্দের, আর এতে সাহিত্য রচনা শুরু হয় ৮৫০ খ্রিষ্টাব্দ নাগাদ। কন্নড়ের প্রাথমিক উন্নতি তামিল ও তেলুগু ভাষার সাথে তুলনীয়। পরবর্তী শতাব্দীগুলোতে কন্নড় সংস্কৃত ভাষার শব্দভাণ্ডার ও সাহিত্যিক ধারার প্রভাবাধীন হয়।

কন্নড় ভাষার মৌখিক ও লিখিত রূপের মধ্যে যথেষ্ট বৈসাদৃশ্য আছে। কথ্য কন্নড়ের অনেকগুলি আঞ্চলিক উপভাষা আছে, কিন্তু এর লিখিত রূপ প্রায় সবজায়গাতেই একই রকম। চলিত কন্নড়ের তিনটি উপভাষা সামাজিক শ্রেনীভিত্তিক: ব্রাহ্মণ, অ-ব্রাহ্মণ, এবং অস্পৃশ্য।

## তথ্যসূত্র

## বহিঃসংযোগ


বিষয়শ্রেণী:ভারতের সরকারি ভাষাসমূহ
বিষয়শ্রেণী:দ্রাবিড় ভাষাসমূহ
বিষয়শ্রেণী:ভারতের ভাষা
বিষয়শ্রেণী:ভারতের ধ্রুপদী ভাষা
বিষয়শ্রেণী:অন্ধ্রপ্রদেশের ভাষা
বিষয়শ্রেণী:কর্ণাটকের ভাষা
বিষয়শ্রেণী:কেরলের ভাষা
বিষয়শ্রেণী:তামিলনাড়ুর ভাষা
বিষয়শ্রেণী:তেলেঙ্গানার ভাষা
বিষয়শ্রেণী:সরকারীভাবে ভারতীয় লিপিতে লেখা ভাষা
বিষয়শ্রেণী:সাহিত্য অকাদেমি স্বীকৃত ভাষা
বর্মী ভাষা

**বর্মী ভাষা** বা **মিয়ানমার ভাষা** চীনা-তিব্বতী ভাষা পরিবারের তিব্বতী-বর্মী শাখার লোলো-বর্মী উপশাখার একটি ভাষা। বর্মীভাষী জনগণ ঠিক কবে মিয়ানমারে এসেছিল, তা বলা যায় না। তবে বর্মী ভাষায় লেখা সবচেয়ে প্রাচীন ধর্মীয় লেখাগুলি খ্রিস্টীয় ১০ম শতক পর্যন্ত পুরনো। ধারণা করা হয় মধ্য মিয়ানমারের নিম্ন উপত্যকাভূমিতে প্রচলিত একটি উপভাষা থেকে আদর্শ বর্মী ভাষার উৎপত্তি ঘটে। বর্তমানের মিয়ানমারের অধিকাংশ জনগণ এই বর্মী ভাষার কোন না কোন আঞ্চলিক উপভাষায় কথা বলেন।

বর্মী ভাষার প্রথমে পালি ও পরে মোন ভাষার (১২শ -১৩শ শতক) প্রভাব পড়ে। এরপর ১৬শ থেকে ১৯শ শতক পর্যন্ত ভাষাটি বিভিন্ন ইউরোপীয় ভাষা যেমন পর্তুগিজ ভাষা, ওলন্দাজ ভাষা, ইংরেজি ভাষা ও ফরাসি ভাষার সংস্পর্শে আসে। এই ভাষাগুলি কথ্য বর্মী ভাষাকে প্রচুর প্রভাবিত করে, তবে এগুলি লিখিত বর্মী ভাষায় তেমন কোন পরিবর্তন আনেনি। ফলশ্রুতিতে, মিয়ানমারের জনগণ যে আধুনিক কথ্য বর্মী ভাষায় কথা বলেন এবং যে লিখিত ভাষাটি পাঠ্যপুস্তক, সংবাদপত্র, সাহিত্য ইত্যাদিতে ব্যবহৃত হয়, তার মধ্যে অনেক পার্থক্য আছে। লিখিত ভাষাটিতে প্রচুর পালি শব্দ ব্যবহার করা হয় এবং এমন সমস্ত বাক্য কাঠামো ব্যবহৃত হয় যেগুলির কথ্য ভাষায় দেখা মেলে না বললেই চলে। মিয়ানমারে কথ্য ভাষাটির নাম বামা, আর লিখিত ভাষাটির নাম মিয়ানমা। তবে উভয়কে একত্রে বর্মী ভাষাই বলা হয়।

বর্মী ভাষা মিয়ানমারের রাষ্ট্রভাষা। এটি মিয়ানমারের ২ কোটিরও বেশি লোকের মাতৃভাষা। এছাড়াও মিয়ানমারের সংখ্যালঘু সম্প্রদায়গুলির প্রায় ৩০ লক্ষ লোক দ্বিতীয় ভাষা হিসেবে বর্মী ভাষায় কথা বলেন। মায়ানমারের বাইরে বাংলাদেশ, মালয়েশিয়া, থাইল্যান্ড, এবং মার্কিন যুক্তরাষ্ট্রে ভাষাটি প্রচলিত। এথ্‌নোলগ অনুসারে সারা বিশ্বে বর্মীভাষী লোকের সংখ্যা ৩ কোটি ২০ লক্ষ থেকে ৩ কোটি ৭০ লক্ষ।

মিয়ানমারে বর্মী ভাষা সরকারী প্রশাসন, গণমাধ্যম, এবং প্রাথমিক থেকে বিশ্ববিদ্যালয় শিক্ষার সমস্ত স্তরে ব্যবহৃত হয়।
## তথ্যসূত্র


বিষয়শ্রেণী:লোলো-বর্মী ভাষা
বিষয়শ্রেণী:মিয়ানমারের ভাষা
বিষয়শ্রেণী:বাংলাদেশের ভাষা
বিষয়শ্রেণী:সুরপ্রধান ভাষা
মালয় ভাষা

**মালয় ভাষা** (; , জাবি: ) একটি অস্ট্রোনেশীয় ভাষা। সুমাত্রা দ্বীপ ও মালয় উপদ্বীপকে বিভক্তকারী মালাক্কা প্রণালীর উভয় তীরেই মালয় জাতির লোকেরা এই ভাষায় কথা বলে। মালাক্কা প্রণালী সবসময়ই একটি গুরুত্বপূর্ণ সামুদ্রিক বাণিজ্যপথ বলে পর্যটকেরা মালয়দের ভাষার সংস্পর্শে আসে এবং ইন্দোনেশিয়ার দ্বীপগুলির সর্বত্র ভাষাটি ছড়িয়ে দেয়। ফলশ্রুতিতে মালয় ভাষা ইন্দোনেশিয়ার সার্বজনীন ভাষা বা লিঙ্গুয়া ফ্রাংকাতে পরিণত হয়। মূলত এই কারণেই ভাষাটিকে ইন্দোনেশিয়ার জাতীয় ভাষা হিসেবে নির্বাচন করা হয়।

মালয় ভাষার উপর ভিত্তি করেই ইন্দোনেশিয়াতে ইসলাম ধর্মের প্রসার ঘটে। একই ভাবে ইন্দোনেশিয়ার পূর্ব প্রান্তে খ্রিস্টধর্মের বিস্তারেও ভাষাটি ভূমিকা রেখেছে।

মালয় ভাষা মালয়েশিয়া, ইন্দোনেশিয়া এবং ব্রুনাইয়ের সরকারি ভাষা এবং সিঙ্গাপুর এর চারটি সরকারী ভাষার একটি। পূর্ব তিমুর এ এটি কর্মক্ষেত্রের ভাষা হিসেবে ব্যবহৃত হয়। এছাড়া মিয়ানমার, থাইল্যান্ড, সংযুক্ত আরব আমিরাত এবং মার্কিন যুক্তরাষ্ট্রতে ভাষাটি প্রচলিত। মালয় ভাষা ২ থেকে ৩ কোটি লোকের মাতৃভাষা।

ইন্দোনেশিয়া, মালয়েশিয়া ও ব্রুনাই রিয়াউ দ্বীপপুঞ্জে প্রচলিত মালয় উপভাষাটিকে আদর্শ মালয় ভাষা হিসেবে স্বীকৃতি দিয়েছে। ধারণা করা হয় রিয়াউ দ্বীপপুঞ্জেই ভাষাটির উৎপত্তি ঘটে। দেশভেদে মালয় ভাষা ভিন্ন ভিন্ন নামে পরিচিত।

মালয়েশিয়াতে এটি "বাহাসা মেলায়ু" বা "বাহাসা মালয়েশিয়া" নামে পরিচিত। ১৯৬৮ সালে এটি মালয়েশিয়ার একমাত্র সরকারি ভাষার স্বীকৃতি পায়। তবে সংখ্যালঘু ভারতীয় ও চীনা সম্প্রদায়ে ইংরেজির প্রচলন বেশি। ব্রুনাই ও সিঙ্গাপুরে এটি মালয় বা বাহাসা মেলায়ু নামে পরিচিত। উভয় দেশেই ইংরেজি বর্তমানে প্রভাব বিস্তার করছে। ইন্দোনেশিয়াতে এটি "বাহাসা ইন্দোনেশিয়া" নামে পরিচিত। ইন্দোনেশিয়াতে এটি একটি বহুজাতিক সার্বজনীন ভাষা। সম্প্রতি স্বাধীনতা লাভকারী পূর্ব তিমোরেও বাহাসা ইন্দোনেশিয়া প্রচলিত এবং কার্যভাষা হিসেবে সংবিধানে স্বীকৃত।

বাহাসা মেলায়ু এবং বাহাসা ইন্দোনেশিয়ার মধ্যে খুব বেশি পার্থক্য নেই। উচ্চারণ, বানান ও শব্দভাণ্ডারেই মূল পার্থক্যগুলি দেখা যায়।

পূর্বে মালয় ভাষা আরবি-ভিত্তিক জাবি লিপিতে প্রচলিত ছিল। কিন্তু ওলন্দাজ ও ব্রিটিশ উপনিবেশায়ন এর কারণে বর্তমানে মালয় ভাষা লাতিন লিপিতে প্রচলিত। তবে ব্রুনাইতে মালয় ভাষা এখনো দাপ্তরিকভাবে জাবি লিপিতে প্রচলিত।

## তথ্যসূত্র

বিষয়শ্রেণী:মালয়-পলিনেশীয় ভাষা
বিষয়শ্রেণী:মালয় ভাষা
বিষয়শ্রেণী:সংযোগাত্মক ভাষা
বিষয়শ্রেণী:ব্রুনেই এর ভাষা
বিষয়শ্রেণী:ইন্দোনেশিয়ার ভাষা
বিষয়শ্রেণী:মালয়েশিয়ার ভাষা
বিষয়শ্রেণী:থাইল্যান্ডের ভাষা
আমহারীয় ভাষা

**আমহারীয় ভাষা** ( or ; (Amharic: ), **, )ইথিওপিয়াতে প্রচলিত একটি সেমিটীয় ভাষা। এটি ইথিওপীয় অর্থডক্স গির্জাইথিওপীয় অর্থডক্স গির্জার ধর্মপ্রচারের ভাষা গে'এজ ভাষাগে'এজ ভাষার সাথে সম্পর্কিত। সারা বিশ্বে এই ভাষায় প্রায় ২ কোটি লোক কথা বলেন, যাদের মধ্যে ১ কোটি ৭০ লক্ষ ইথিওপিয়ার অধিবাসী। ইথিওপিয়ার মধ্য ও দক্ষিণভাগের উচ্চভূমিতে এটি প্রচলিত।

১৩শ শতকের শেষ থেকে আমহারীয় ভাষা ইথিওপিয়ার শাসক শ্রেণীর ভাষা। ১৭শ শতকে এটি ৮০-রও অধিক ভাষাভাষীর আবাসসস্থল ইথিওপিয়ার লিংগুয়া ফ্রাংকা বা সার্বজনীন ভাষায় পরিণত হয়। ১৯শ শতকে এটি প্রথম সরকারি দলিলে লেখ্য ভাষা হিসেবে ব্যবহার করা হয়। সাহারা-নিম্ন আফ্রিকার সবচেয়ে বেশি সাহিত্যসমৃদ্ধ ভাষাগুলির মধ্যে আমহারীয় একটি।

তিগ্রিনিয়া ও ইংরেজির পাশাপাশি আমহারীয় ইথিওপিয়ার সরকারি ভাষা। এটি দেশটির প্রশাসন, গণমাধ্যম, বাণিজ্য ও ৭ম শ্রেণী পর্যন্ত শিক্ষাদানে ব্যবহৃত হয়।

আমহারিক ভাষা গে'এজ ভাষার জন্য ব্যবহৃত লিপির একটি পরিবর্তিত রূপ ব্যবহার করে লেখা হয়। এতে বর্ণের সংখ্যা ৩৩। কুশিটীয় ভাষাসমূহ বিশেষত গাল্লিনীয় ভাষা আমহারীয় ভাষাকে প্রভাবিত করেছে। তিগ্রে, তিগ্রিনিয়া ও দক্ষিণ আরবি উপভাষাগুলির সাথে আমহারীয় ভাষার মিল আছে; এগুলি দক্ষিণ সেমিটীয় ভাষাদলের অন্তর্ভুক্ত।

## তথ্যসূত্র

## বহিঃসংযোগ
* আমহারীয় ভাষার উপর এথনোলগ রিপোর্ট 

বিষয়শ্রেণী:ইথিওপিয়ার ভাষা
কুর্দি ভাষা

**কুর্দি ভাষা** (কুর্দি ভাষায়: کوردی) পরিভাষাটি কুর্দি জাতির লোকদের মধ্যে প্রচলিত একটি ইরানীয় ভাষার বিভিন্ন উপভাষাকে বোঝাতে ব্যবহার করা হয়। ভাষাটি মূলত ইরান, ইরাক, সিরিয়া ও তুরস্কে প্রচলিত।  
 
কুর্দি ভাষা ইরানীয় ভাষাসমূহের পশ্চিম উপদলের অন্তর্গত। ইরানীয় ভাষাগুলি ইন্দো-ইউরোপীয় ভাষা পরিবারের ইন্দো-ইরানীয় ভাষাসমূহের অন্তর্গত উপশাখা। কুর্দি ভাষার সবচেয়ে ঘনিষ্ঠ আত্মীয় ভাষাগুলি হল বেলুচি ভাষা, গিলাকি ভাষা এবং তালিশ ভাষা। এই তিনটি ভাষাই উত্তর-পশ্চিম ইরানীয় ভাষা। দক্ষিণ-পশ্চিম ইরানীয় ভাষা ফার্সি ভাষার সাথেও কুর্দি ভাষার সাথে দূরবর্তী সম্পর্ক আছে।

কুর্দি জাতির লোকেরা নিজেদের সব ভাষাকে একত্রে কুর্দি ভাষা নামে ডাকে না। তারা বিভিন্ন কুর্দি উপভাষার নামেই নিজেদের ভাষাগুলিকে ডাকে। তবে জাতিগত সত্তা প্রকাশার্থে কুর্দি পরিভাষাটি ব্যবহার করে।

মিররানীর ভাষ্য পীরশহর ও বিজর ভাষায় বলা হয়।

## তথ্যসূত্র

বিষয়শ্রেণী:আর্মেনিয়ার ভাষা
বিষয়শ্রেণী:আজারবাইজানের ভাষা
বিষয়শ্রেণী:তুরস্কের ভাষা
বিষয়শ্রেণী:ইরানের ভাষা
বিষয়শ্রেণী:সিরিয়ার ভাষা
বিষয়শ্রেণী:ইরানীয় ভাষাসমূহ
সুন্ডা ভাষা

**সুন্ডা ভাষা বা সুন্ডানিজ ভাষা** ইংরেজি **Sundanese**।  (**Basa Sunda**  হল পশ্চিম ইন্দোনেশিয়ার সুন্ডা এলাকার অধিবাসীদের মাতৃভাষা। জনসংখ্যা ৪০ মিলিয়ন, ইন্দোনেশিয়ার দ্বিতীয় বৃহত্তম জাতি।

## কথ্য রূপ

সুন্দানিজ ভাষা মাদুরিজী ভাষা এবং মালয় ভাষার কাছাকাছি কিন্তু জাভা ভাষা সাথে দূর সম্পর্কিত। এই ভাষার বেশ কিছু কথ্য রূপ আছে।

* পশ্চিমা কথ্যরূপ, বান্টেন প্রদেশ ও লামপুং প্রদেশের কিছু অংশে ব্যবহৃত হয়।
* উত্তরের রূপ, বোগর প্রদেশ এবং পশ্চিম জাভার সমুদ্রতীরবর্তি অঞ্চলে ব্যবহৃত হয়।
*  দক্ষিণ অথবা Priangan কথ্য ভাষা বান্ডাং এবং এর পার্শ্ববর্তী অঞ্চলের ভাষা।
* মধ্য-পূর্ব কথ্য রূপ, Majalengka এবং Indramayu এ ব্যবহৃত হয়।
* উত্তরপূর্ব কথ্য রূপ, ব্যবহৃত হয়, Kuningan, Cirebon এবং Brebes (মধ্য জাভা),

## তথ্যসূত্র

## বহিঃসংযোগ

* Sundanese-Indonesian and Indonesian-Sundanese Dictionary
* Sundanese converter Latin-Sudanese script (Aksara Sunda)
* Indonesian-Sundanese Translator

বিষয়শ্রেণী:সুদানি ভাষা
বিষয়শ্রেণী:সংযোগাত্মক ভাষা
পশতু ভাষা

**পশ্‌তু** ইন্দো-ইউরোপীয় ভাষা-পরিবারের ইরানীয় শাখার একটি ভাষা। আফগানিস্তান এ প্রায় ১০ লক্ষ লোক এই ভাষায় কথা বলে। এরা প্রায় সবাই পশতুন জাতির লোক। পাকিস্তানে আরও প্রায় ৯৫ লক্ষ লোক পশতু ভাষায় কথা বলেন।

## বিস্তার

## ইতিহাস

## স্বীকৃতি
১৯৩৬ সালে রাজকীয় আদেশবলে পশতুকে আফগানিস্তানের জাতীয় ভাষার মর্যাদা দেয়া হয়। বর্তমানে এটি আফগানিস্তানের দুইটি সরকারী ভাষার একটি; অপরটি হলো দারি ভাষা। এই দুই ভাষার মধ্যে দারি ভাষার মর্যাদা তুলনামূলকভাবে বেশি বলে পশতুন জাতির অনেকেই দারি ভাষায় কথা বলেন, কিন্তু দারি ভাষাভাষীরা কদাচিৎ পশতু ভাষায় কথা বলেন। 

### শিক্ষা ও ব্যবহার
পশতুন জাতির রাজনৈতিক প্রভাবের কারণে দারি-মাধ্যমের স্কুলগুলিতেও পশতু ভাষা একটি অবশ্যপাঠ্য বিষয়। আফগান সরকার প্রশাসনেও পশতু ভাষা ব্যাপকভাবে ব্যবহার করা হয়। তবে এই পৃষ্ঠপোষকতা সত্ত্বেও পশতু ভাষা ব্যবসা ও উচ্চশিক্ষার প্রধান ভাষা হিসেবে দারিকে প্রতিস্থাপন করতে পারেনি। আফগানিস্তানের বাইরে পাকিস্তানে অনেক পশতুভাষী লোক বসবাস করলেও সেখানে পশুতু ভাষার কোনো সরকারি মর্যাদা নেই এবং স্কুলেও এটিকে শেখানো হয় না। পাকিস্তানের পশতু ছেলেমেয়েরা উর্দুতে পড়াশোনা করে।

## লিখন পদ্ধতি

## আরও দেখুন
* দারি ভাষা
* উর্দু ভাষা
* বেলুচি ভাষা

## তথ্যসূত্র

## বহিঃসংযোগ
* H. G. Raverty. A Dictionary of the Puk'hto, Pus'hto, or Language of the Afghans. Second edition, with considerable additions. London: Williams and Norgate, 1867.
* The Pashto software localization and development
* پښتو ليکلاﺭ ښود, by Prof Zyar (পশতু)
* D. N. MacKenzie, "A Standard Pashto", Khyber.org 
* পশতুতে বানান এবং ভাষার উচ্চারণের ধ্বনিরীতিগুলো (আফগান) 
* অনলাইন পশতু শব্দভাণ্ডার
* একটি পশতু শব্দ তালিকা

বিষয়শ্রেণী:পশতু ভাষার বহিঃসংযোগ থাকা নিবন্ধ
বিষয়শ্রেণী:ইরানীয় ভাষাসমূহ
বিষয়শ্রেণী:পূর্ব ইরানীয় ভাষাসমূহ
বিষয়শ্রেণী:আফগানিস্তানের ভাষা
বিষয়শ্রেণী:পাকিস্তানের ভাষা
বিষয়শ্রেণী:পশতু ভাষা
হাউসা ভাষা

**হাউসা** (Hausa বা هَوْسَ) পশ্চিম আফ্রিকাতে প্রচলিত একটি আফ্রো-এশীয় ভাষা। প্রায় ৪৪ মিলিয়ন জনগণ মাতৃভাষা হিসেবে এই ভাষা ব্যবহার করে এবং প্রায় ২০ মিলিয়ন জনগণ দ্বিতীয় ভাষা হিসেবে এই ভাষা ব্যবহার করে। এথ্‌নোলগ অনুসারে হাউসা ভাষী মোট জনসংখ্যা আনুমানিক ৬৩ মিলিয়ন। দক্ষিণ নাইজার ও উত্তর নাইজেরিয়া জুড়ে মূলত এই ভাষা ব্যবহৃত হয়। মার্কিন জনগণের একটি অংশ (অধিকাংশই ঘানা থেকে আগত) এই ভাষায় কথা বলে।

## ধ্বনিতত্ত্ব

### ব্যঞ্জনধ্বনি
ভাষাভাষীর উপর ভিত্তি করে হাউসা ভাষায় ২৩ এবং ২৫টি ব্যঞ্জনধ্বনি রয়েছে।

### স্বরধ্বনি
* হ্রস্য (একক) স্বরধ্বনি: 
* দীর্ঘ স্বরধ্বনি: .

## তথ্যসূত্র

বিষয়শ্রেণী:বেনিনের ভাষা
বিষয়শ্রেণী:বুর্কিনা ফাসোর ভাষা
বিষয়শ্রেণী:ক্যামেরুনের ভাষা
বিষয়শ্রেণী:ঘানার ভাষা
বিষয়শ্রেণী:নাইজেরিয়ার ভাষা
অরমো ভাষা

থাম্ব|অরমো ভাষাভাষী অঞ্চল
**অরমো ভাষা** ( or ; ইথিওপিয়ার বেশির ভাগ এলাকায় ও কেনিয়ার উত্তরাংশে প্রচলিত একটি কুশিটীয় ভাষা। এটি আফান অরমো এবং অরমিফ্‌ফা নামেও পরিচিত। এটি আফ্রিকার ৩য় সর্বাধিক ভৌগোলিক ব্যাপ্তিবিশিষ্ট ভাষা; আরবি ও হাউসা ভাষার পরেই এর অবস্থান। ১৬শ শতকের পর থেকে অরমো ভাষাভাষী লোকেরা ইথিওপীয় উচ্চভূমি থেকে আফ্রিকার দূরদূরান্তে ছড়িয়ে পড়ে। এই বিস্তার সত্ত্বেও ইথিওপিয়ার ভেতরের ও বাইরের অরমোভাষীরা সহজেই একে অপরকে বুঝতে পারেন। ফেডারেল ওয়েবসাইটসমূহের ইন্টারনেট ভাষা হিসেবে ট্রাইগ্রিনিয়ার সাথে অরোমো ভাষাও ব্যবহার করা হয়।

## মর্যাদা
ইথিওপিয়া ও কেনিয়ার প্রায় আড়াই কোটি লোকের মাতৃভাষা অরমো ভাষা। ২০শ শতকে এসে আধিপত্য বিস্তারকারী আমহারা জাতির লোকদের কাছে অরমোরা রাজনৈতিক ও সামাজিক নিপীড়নের শিকার হয়। প্রথমে হেইলে সেলাসির শাসনামলে এবং পরবর্তীতে তাকে উৎখাতকারী সমাজতান্ত্রিক শাসনের সময়েও শিক্ষা, গণমাধ্যম এবং জনজীবনে অরমো ভাষার ব্যবহার নিষিদ্ধ করা হয়। তবে বর্তমানে অরমোরা আবার নিজ ভাষায় কথা বলতে পারছেন। অরমোভাষী অঞ্চলগুলিতে স্কুলে শিক্ষার মাধ্যম হিসেবে অরমোর প্রচলন হয়েছে। ইথিওপিয়ার উত্তরাংশ বাদে বাকী এলাকায় অরমো একটি সার্বজনীন ভাষা বা লিংগুয়া ফ্রাংকা।

অরমোভাষীর সঠিক সংখ্যা অনির্ণীত। তবে ধারণা করা হয় ইথিওপিয়ার প্রায় অর্ধেক লোকই অরমো, যদিও ভাষাটির কোন সরকারি মর্যাদা নেই।

## ধ্বনি ব্যবস্থা
### স্বরধ্বনি
অরমো ভাষাতে পাঁচটি স্বরধ্বনি আছে: /i/, /e/, /a/, /o/, /u/। এগুলি হ্রস্ব বা দীর্ঘ হতে পারে। স্বরের দৈর্ঘ্যর তারতম্য অর্থের পরিবর্তন ঘটাতে পারে। লেখার সময় দীর্ঘস্বরগুলিকে পরপর দুইটি স্বরবর্ণ দিয়ে প্রকাশ করা হয়। যেমন laga "নদী" এবং laagaa "মুখগহ্বরের ছাদ"।

### ব্যঞ্জনধ্বনি
অরমো ভাষাতে ২৪টি ব্যঞ্জনধ্বনি আছে। b, d, dh, g, l, m, n, এবং r ধ্বনিগুলির দ্বিত্ব হতে পারে। লেখার সময় দ্বিত্বব্যঞ্জনগুলি পরপর দুইটি ব্যঞ্জন লিখে বোঝানো হয়। যেমন damee "শাখা," কিন্তু dammee "মিষ্টি আলু"। নিকট প্রতিবেশী ভাষা সোমালি ভাষার মত অরমো ভাষার স্থানীয় শব্দেও/p/,/v/, এবং/z/ধ্বনিগুলি নেই। এই ধ্বনিগুলি কেবল বিদেশী কৃতঋণ শব্দে পাওয়া যায়। কন্ঠনালীয় স্পর্শধ্বনি একটি উদ্ধৃতিচিহ্ন বা অ্যাপস্ট্রফি দিয়ে লেখা হয়।

### ধ্বনিদলের আকার
অরমো ভাষার বেশির ভাগ ধ্বনিদল উন্মুক্ত, অর্থাৎ এগুলি স্বরধ্বনিতে সমাপ্ত হয়।

### সুর
অরমো ভাষা একটি সুরপ্রধান ভাষা। অন্যান্য সুরপ্রধান ভাষা যেমন চীনা ভাষার চেয়ে এর সুরব্যবস্থা ভিন্ন। অরমোর সুর-স্বরাঘাত ব্যবস্থা মূলত ব্যাকরণ ও অধিবাচনিক পর্যায়ে রূপায়িত। ভিন্ন ভিন্ন সুর দিয়ে ব্যাকরণিক ক্যাটেগরি এবং তথ্য কাঠামো নির্দেশ করা হয়, শব্দের অর্থের পার্থক্য নির্দেশের জন্য সুর ব্যবহার করা হয় না। লিখন পদ্ধতিতে সাধারণত সুরগুলি চিহ্নিত থাকে না।

## লিখন পদ্ধতি
১৯৭০-এর দশক পর্যন্ত অরমো ভাষা ইথিওপীয় লিপিতে কিংবা লাতিন লিপিতে লেখা হত। ১৯৭৪ থেকে ১৯৯১ সাল পর্যন্ত সামরিক জান্তা ভাষাটি লেখা নিষিদ্ধ ঘোষণা করে। সামরিক শাসনের অবসানের পর ১৯৯১ সালে আবার লাতিন লিপিতে ভাষাটি লেখা শুরু হয়।

## তথ্যসূত্র

## বহিঃসংযোগ
* অরমো ভাষার উপর এথনোলগ রিপোর্ট

বিষয়শ্রেণী:পূর্ব কুশিটীয় ভাষা
বিষয়শ্রেণী:ইথিওপিয়ার ভাষা
বিষয়শ্রেণী:কেনিয়ার ভাষা
বিষয়শ্রেণী:অরমো জাতি
উজবেক ভাষা

**উজবেক ভাষা** (O‘zbek, Ўзбек, أۇزبېك *এ্যজ়্‌বেক্‌*) আলতায়ীয় ভাষাপরিবারের তুর্কীয় শাখার একটি ভাষা। ভাষাটি চাগাতাই তুর্কীয় ভাষা থেকে উৎপত্তি লাভ করেছে। চাগাতাই তুর্কীয় একটি বিলুপ্ত ভাষা, যেটি অতীতে এককালে সমগ্র মধ্য এশিয়ার আন্তর্জাতিক ভাষা ছিল। চাগাতাই শব্দটি চাগাতাই খানাত বা রাজ্য থেকে এসেছে। মঙ্গোল সেনাপতি চেঙ্গিজ খানের দ্বিতীয় সন্তান চাগাতাই খান রাজ্যটি শাসন করতেন।

চাগাতাই তুর্কীয় ভাষা আরবি লিপিতে লেখা হত এবং এতে আরবি ও ফার্সি ভাষার প্রভাব পড়েছিল। ১৪শ শতকে সমরকন্দের অধিবাসী তৈমুর লঙ চাগাতাই রাজ্য দখল করেন। তৈমুরের উত্তরসূরীদের পরবর্তীকালে উজবেকরা উচ্ছেদ করে। উজবেকদের একাংশ কাজাখ নামে বিচ্ছিন্ন হয়ে যায়। ১৯১৭ সালে কাজাখ ও উজবেক উভয় দলই সোভিয়েত ইউনিয়নের অংশে পরিণত হয়। সোভিয়েত ইউনিয়নের পতনের পর উজবেকিস্তান ও কাজাখস্তান পৃথক রাষ্ট্রে পরিণত হয়।

উজবেক ভাষাকে উত্তর ও দক্ষিণ এই দুইটি প্রধান উপভাষা দলে ভাগ করা যায়। ১৯৮৯ সালে উত্তর উজবেক ভাষাটি উজবেকিস্তান রাষ্ট্রের রাষ্ট্রভাষায় পরিণত হয়। সেখানে প্রায় ১ কোটি ৬৫ লক্ষ লোক এই ভাষায় কথা বলেন। বর্তমানে ভাষাটি গণমাধ্যম, শিক্ষা, বিনোদন, ব্যবসা ও প্রশাসনে ব্যবহার করা হচ্ছে। উজবেকিস্তানের অর্ধেকেরও বেশি সংবাদপত্র উজবেক ভাষায় প্রকাশিত হয়। প্রাথমিক থেকে মাধ্যমিক-পরবর্তী স্তরের জন্য উজবেক ভাষা শিক্ষার মাধ্যম হিসেবে ব্যবহৃত। উজবেকিস্তান ছাড়াও এটি মধ্য এশিয়ার অন্যান্য দেশে এবং উত্তর আমেরিকা, অস্ট্রেলিয়া, ও ইউরোপের কিছু প্রবাসী সংখ্যালঘু সম্প্রদায়ে প্রচলিত।

দক্ষিণী উজবেক ভাষায় আফগানিস্তানের প্রায় ১৫ লক্ষ লোক কথা বলেন। এদের সাক্ষরতার হার কম। দক্ষিণী উজবেক ভাষা পাকিস্তান ও তুরস্কেও প্রচলিত।

## তথ্যসূত্র

বিষয়শ্রেণী:তুর্কীয় ভাষাসমূহ
বিষয়শ্রেণী:উজবেকিস্তানের ভাষা
বিষয়শ্রেণী:রাশিয়ার ভাষা
বিষয়শ্রেণী:সংযোগাত্মক ভাষা
বিষয়শ্রেণী:কার্লুক ভাষাসমূহ
বিষয়শ্রেণী:পাকিস্তানের ভাষা
বিষয়শ্রেণী:কাজাখস্তানের ভাষা
বিষয়শ্রেণী:তুর্কমেনিস্তানের ভাষা
বিষয়শ্রেণী:চীনের ভাষা
ইয়োরুবা ভাষা

ডান|থাম্ব|300px|নাইজেরিয়াতে ইয়োরুবা লোকেদের বিস্তার
**ইয়োরুবা ভাষা** ( ,  ; Yor. , ; Ajami: ) কোনও একক ভাষা নয়। ইয়োরুবা নামটি দিয়ে ভৌগলিকভাবে ধারাবাহিকভাবে সংযুক্ত অনেকগুলি উপভাষার একটি দলকে (a continuum of dialects) বোঝায়, যে দলের উপভাষাগুলির মধ্যে পারস্পরিক বোধগম্যতার হেরফের হতে পারে। ইয়োরুবাকে তিনটি প্রধান ভৌগোলিক উপভাষা অঞ্চলে ভাগ করা যায়, যেগুলির মধ্যে ব্যাকরণ বা শব্দভাণ্ডারের পার্থক্যের চেয়ে উচ্চারণের পার্থক্যই বেশি লক্ষনীয়। এগুলি হল উত্তর-পশ্চিম ইয়োরুবা, দক্ষিণ-পূর্ব ইয়োরুবা এবং কেন্দ্রীয় ইয়োরুবা।

নাইজেরিয়াতে প্রায় ১ কোটি ৮৮ লক্ষ লোকের মাতৃভাষা ইয়োরুবা। এছাড়াও এটি বেনিন, টোগো, যুক্তরাজ্য, ও যুক্তরাষ্ট্রে প্রচলিত। সব মিলিয়ে বিশ্বে ইয়োরুবা মাতৃভাষীর সংখ্যা প্রায় ২ কোটি। এর বাইরেও আরও প্রায় ২০ লক্ষ লোক দ্বিতীয় ভাষা হিসেবে এই ভাষায় কথা বলেন। ১৭শ, ১৮শ ও ১৯শ শতকের দাস বাণিজ্যের ফলে ভাষাটি কিউবাতে (যেখানে একে *লুকুমি* নামে ডাকা হয়) এবং ব্রাজিলে (*নাগো* নামে) এসে পৌঁছে। *নাগো* ও *লুকুমি* আজও ধর্মীয় আচার অনুষ্ঠানে ব্যবহৃত হয়।

নাইজেরিয়ার সরকারি ভাষা ইংরেজি হলেও ইয়োরুবা, ইগবো ও হাউসা ভাষা তিনটি কার্যত আধা-সরকারি ভাষা হিসেবে দেশটির ৪০০টিরও বেশি ভাষার লোকদের ভাব আদানপ্রদানের ভাষা হিসেবে ব্যবহৃত হয়। ইয়োরুবা ভাষাভাষীরা মূলতঃ নাইজেরিয়ার দক্ষিণ-পশ্চিম অংশে বসবাস করেন। সেখানে সরকারি ভাষা না হলেও ইয়োরুবা ভাষা প্রশাসনে, মুদ্রণ ও ইলেকট্রনিক মাধ্যমে, শিক্ষার সব স্তরে, সাহিত্যে ও চলচ্চিত্রে ব্যবহৃত হয়।

## তথ্যসূত্র

বিষয়শ্রেণী:সুরপ্রধান ভাষা
বিষয়শ্রেণী:বেনিনের ভাষা
বিষয়শ্রেণী:নাইজেরিয়ার ভাষা
লাও ভাষা

**লাও ভাষা** (লাও: ພາສາລາວ *ফাসা লাউ*, আ-ধ্ব-ব: [pʰáːsǎː láːw]) একটি তাই-কাদাই ভাষা যাতে লাওসের প্রায় ৩০ লক্ষ লোক কথা বলেন। এটি থাই ভাষার সাথে ঘনিষ্ঠভাবে সম্পর্কিত। লাও ভাষাভাষীরা থাইল্যান্ডের সংস্কৃতির প্রভাবের অধীনে অবস্থিত বলে প্রতিবেশী থাইদের কথ্য ভাষা বুঝতে পারেন। কিন্তু থাইভাষীরা লাও সংস্কৃতির প্রভাবমুক্ত বলে তারা সাধারণত লাও বুঝতে পারেন না। লাও ভাষা লাওসের সরকারী ভাষা। এছাড়াও এটি ক্যাম্বোডিয়া, কানাডা, অস্ট্রেলিয়া, ফ্রান্স, থাইল্যান্ড এবং মার্কিন যুক্তরাষ্ট্রে প্রচলিত। সব মিলিয়ে প্রায় ৫৩ লক্ষ লোক লাও ভাষাতে কথা বলেন।

লাও ভাষা লাও লিপিতে লেখা হয়। লিপিটি ১৬শ শতক থেকে প্রচলিত।

## উপভাষা
লাও ভাষার কোন প্রতিষ্ঠিত প্রমিত রূপ নেই। ভাষাটির পাঁচটি আঞ্চলিক উপভাষা আছে।
# ভিয়েনতিয়েন লাও ভাষা
# উত্তর লাও ভাষা
# উত্তর-পূর্ব লাও ভাষা
# কেন্দ্রীয় লাও ভাষা
# দক্ষিণ লাও ভাষা

লাওসের রাজধানী ভিয়েনতিয়েনে (উইয়াংচান) প্রচলিত ভিয়েনতিয়েন লাও উপভাষাটি দেশের প্রায় সবাই বুঝতে পারেন। লাও ভাষার লিখিত রূপটি ভিয়েনতিয়েনের উপভাষার উপর ভিত্তি করে নির্মিত।

বিষয়শ্রেণী:লাওসের ভাষা
বিষয়শ্রেণী:থাইল্যান্ডের ভাষা
বিষয়শ্রেণী:মার্কিন যুক্তরাষ্ট্রের ভাষা
বিষয়শ্রেণী:সুরপ্রধান ভাষা
বিষয়শ্রেণী:তাই ভাষা
স্লোভাকিয়া

থাম্ব|319x319পিক্সেল|স্লোভাকিয়ার একটি টপোগ্রাফিকাল মানচিত্র
**স্লোভাকিয়া** মধ্য ইউরোপের একটি স্থলবেষ্টিত প্রজাতান্ত্রিক রাষ্ট্র। স্লোভাকিয়ার উত্তর-পশ্চিমে চেক প্রজাতন্ত্র, উত্তরে পোল্যান্ড, পূর্বে ইউক্রেন, দক্ষিণে হাঙ্গেরি এবং দক্ষিণ-পশ্চিমে অস্ট্রিয়া। এর রাজধানী ও বৃহত্তম শহর ব্রাতিস্লাভা। দেশটির জনসংখ্যা পঞ্চাশ লাখ।

১০ম শতাব্দী থেকে ১৯১৮ সাল পর্যন্ত স্লোভাকিয়া হাঙ্গেরির অংশ ছিল। ১৯১৮ সালে এটি চেক অঞ্চল বোহেমিয়া ও মোরাভিয়ার সাথে মিলিত হয়ে ও সাইলেসিয়ার একটি ক্ষুদ্র অংশ সাথে নিয়ে চেকোস্লোভাকিয়া গঠন করে। ১৯৩৯ সালে দ্বিতীয় বিশ্বযুদ্ধ শুরুর কিছুদিন আগে জার্মান স্বৈরশাসক আডল্‌ফ হিটলারের চাপে দেশটি স্বাধীনতা ঘোষণা করে, কিন্তু ১৯৪৫ সালে আবার এটি চেকোস্লোভাকিয়ার সাথে মিলিত হয়। ১৯৪৮ থেকে ১৯৮৯ সাল পর্যন্ত চেকোস্লোভাকিয়ার ক্ষমতায় ছিল সোভিয়েত-ধাঁচের সাম্যবাদী সরকার। ১৯৯৩ সালে দেশটি চেক প্রজাতন্ত্র ও স্লোভাকিয়ায় বিভক্ত হয়ে যায়।

## ইতিহাস

## রাজনীতি

স্লোভাকিয়ার রাজনীতি একটি সংসদীয় প্রতিনিধিত্বমূলক বহুদলীয় গণতান্ত্রিক প্রজাতন্ত্র কাঠামোয় সংঘটিত হয়। রাষ্ট্রপতি হলেন রাষ্ট্রের প্রধান। সরকারপ্রধান হলেন প্রধানমন্ত্রী। রাষ্ট্রের নির্বাহী ক্ষমতা সরকারের উপর ন্যস্ত। আইন প্রণয়নের ক্ষমতা আইনসভার উপর ন্যস্ত। বিচার বিভাগ নির্বাহী বিভাগ ও আইনসভা হতে স্বাধীন।রবার্ট ফিকো ২০০৬ সাল থেকে বর্তমান পর্যন্ত দেশটির প্রধানমন্ত্রী।
## প্রশাসনিক অঞ্চলসমূহ

## ভূগোল
দেশটির আয়তন ঊনপঞ্চাশ হাজার  চৌত্রিশ বর্গকিলোমাটার।এবং দেশটি স্হলবিশিষ্ট যার মানে কোনো বড় জলাভূমি বা সমুদ্রসীমা নেই।

## অর্থনীতি
এর অর্থনীতি অবস্থা পর্যটনের ওপরে নির্ভরশীল।আরো বিভিন্ন শিল্পকারখানা সামগ্রী রপ্তানি প্রধান আয়।

## সংস্কৃতি

## আরও দেখুন

## বহিঃসংযোগ

বিষয়শ্রেণী:ইউরোপের রাষ্ট্র
বিষয়শ্রেণী:স্লোভাকিয়া
বিষয়শ্রেণী:জাতিসংঘের সদস্য রাষ্ট্র
বিষয়শ্রেণী:প্রজাতন্ত্র
বিষয়শ্রেণী:১৯৯৩-এ প্রতিষ্ঠিত রাষ্ট্র ও অঞ্চল
বিষয়শ্রেণী:খ্রিস্টান রাষ্ট্র
বিষয়শ্রেণী:ইউরোপীয় ইউনিয়নের সদস্য রাষ্ট্র
বিষয়শ্রেণী:ন্যাটোর সদস্য রাষ্ট্র
বিষয়শ্রেণী:থ্রি সিস ইনিশিয়েটিভের সদস্য রাষ্ট্র
বিষয়শ্রেণী:ভূমধ্যসাগরীয় ইউনিয়নের সদস্য রাষ্ট্র
বিষয়শ্রেণী:ওইসিডি সদস্য
বিষয়শ্রেণী:স্থলবেষ্টিত দেশ
বিষয়শ্রেণী:সার্বভৌম রাষ্ট্র
সেবুয়ানো ভাষা

**সেবুয়ানো ভাষা** যা ভাষাভাষী মানুষের কাছে সাধারণ ভাবে **বিনিসায়া** নামে পরিচিত। এটি ফিলিপাইনের প্রায় এক কোটির অধিক মানুষের প্রধান ভাষা। এটি একটি অস্ট্রোনেশীয় ভাষা যা দক্ষিণ ফিলিপাইন, তথা কেন্দ্রীয় ভিসায়াসে,  পূর্ব ভিসায়াসের পশ্চিমাংশে এবং মিন্দানাও এর সংখ্যাগরিষ্ঠ মানুষের মাঝে  প্রচলিত। এটি মূলত সেবুয়ানো গোষ্ঠীর ভাষা।  ফিলিপাইনে ফিলিপিনো ভাষার সর্বাধিক সংখ্যক ভাষাভাষী জনসংখ্যা রয়েছে, তবে ১৯৮০ এর দশক অবধি ফিলিপাইনে সবচেয়ে বেশি ভাষা-ভাষী জনসংখ্যা ছিল সেবুয়ানো ভাষার।  এটি এখন পর্যন্ত ভিসায়ন ভাষাগুলির মধ্যে সর্বাধিক বিস্তৃত।

## আরোও দেখুন


## তথ্যসূত্র

## বহিঃসংযোগ

* Bansa.org Cebuano Dictionary
* Cebuano Dictionary
* Cebuano English Searchable Dictionary
* John U. Wolff, A Dictionary of Cebuano Visayan: Volume I, Volume II, searchable interface, Downloadable text at Project Gutenberg
* Ang Dila Natong Bisaya
* Lagda Sa Espeling ''Rules of Spelling'' (Cebuano)
* Language Links.org - Philippine Languages to the world - Cebuano Lessons 
* Language Links.org - Philippine Languages to the World
* Online E-book of Spanish-Cebuano Dictionary, published in 1898 by Fr. Felix Guillén
* Cebuano dictionary

বিষয়শ্রেণী:সেবুয়ানো ভাষা
বিষয়শ্রেণী:ক্রিয়া-কর্তা-কর্ম ভাষা
মালাগাসি ভাষা

**মালাগাসি ভাষা** সর্বপশ্চিমে অবস্থিত মালয়-পলিনেশীয় ভাষা। এটি পূর্ব আফ্রিকার উপকূলের কাছে মাদাগাস্কার দ্বীপে প্রচলিত। ধারণা করা হয় ভাষাটির আদি উৎস ইন্দোনেশীয় দ্বীপপুঞ্জের পশ্চিমাংশে, সম্ভবত বোর্নিও দ্বীপে। মালাগাসি ভাষার সাথে ঘনিষ্ঠতম সম্পর্কের ভাষাটির নাম মাআনিয়ান ভাষা, যা দক্ষিণ বোর্নিওতে প্রচলিত। মাদাগাস্কারের আদিবাসী লোকেরা প্রায় ৩৬টি গোত্রে বিভক্ত এবং ইন্দোনেশীয় ও আফ্রিকান মিশ্র রক্তের মানুষ; এরাও মালাগাসি নামে পরিচিত।

ধারণা করা হয় আফ্রিকান ও ইন্দোনেশীয়রা দ্বীপটিতে ৫ম শতকে বসতি স্থাপন করেছিল। ১৫শ শতক পর্যন্ত এখানে ইন্দোনেশীয়রা পাড়ি জমাত। ১৭শ শতকের শুরুর দিকে বেশ কিছু মালাগাসি রাজত্বের সৃষ্টি হয়। ১৮শ শতক নাগাদ মেরিনা জাতির লোকেরা বাকি সব রাজত্বকে পদানত করে। প্রোটেস্টান্ট লন্ডন মিশনারি সোসাইটি দ্বীপটিতে পা রাখে এবং মেরিনা ভাষাটির জন্য একটি লিখন পদ্ধতি উদ্ভাবন করে। এই মেরিনা ভাষাই বর্তমানে মালাগাসি ভাষা নামে পরিচিত।

১৯৬০ সালে মাদাগাস্কার স্বাধীন মালাগাসি প্রজাতন্ত্রে পরিণত হলে মালাগাসি ভাষা ফরাসি ভাষার সাথে সহ-সরকারী ভাষার মর্যাদা লাভ করে। দ্বীপের ১ কোটি ৩০ লক্ষ অধিবাসীর প্রায় সবাই এই ভাষাতে কথা বলেন। এছাড়াও মাদাগাস্কারের পূর্বে কমোরোস ও রেউনিওঁ দ্বীপপুঞ্জেও ভাষাটি প্রচলিত। ফরাসি ঔপনিবেশিক শাসনের সময় ফরাসি ভাষার গুরুত্ব বৃদ্ধি পায় এবং মালাগাসি ভাষা অবহেলিত হয়। বর্তমানে আন্তর্জাতিক ভাষা হিসেবে ফরাসি ভাষার মর্যাদা এখনও রয়ে গেছে; মালাগাসির শিক্ষিত অভিজাত শ্রেণী ফরাসি ভাষায় শিক্ষিত।

## বহিঃসংযোগ
* মালাগাসি ভাষার উপর এথনোলগ রিপোর্ট

বিষয়শ্রেণী:মাদাগাস্কারের ভাষা
বিষয়শ্রেণী:মালয়-পলিনেশীয় ভাষা
বিষয়শ্রেণী:কোমোরোসের ভাষা
বিষয়শ্রেণী:ক্রিয়া-কর্ম-কর্তা ভাষাসমূহ
নেপালি ভাষা

**নেপালি ভাষা** (নেপালি ভাষায়: नेपाली) নেপাল ও ভুটানে প্রচলিত একটি পাহাড়ি ভাষা। নেপালী মূলত একটি ইন্দো-আর্য ভাষা। এটি নেপালের সরকারি ভাষা। এই ভাষা ভারত, ভুটান এবং বার্মাতেও ব্যবহৃত হয়। নেপালি ভাষার, ভারতের সিকিম রাজ্যে এবং পশ্চিমবঙ্গের দার্জিলিং জেলায় সরকারী মর্যাদা রয়েছে।

নেপালি ইন্দো-আর্য ভাষাগুলোর কাছাকাছিতে বিকশিত হয়েছে, এর মধ্যে উল্লেখযোগ্য হল পাহাড়ি ভাষা এবং মগহী। নেপালী ভাষাতে, সংস্কৃত ভাষারও প্রভাব দেখা যায়। তবে, নেপালের ভৌগোলিক এলাকার কারণে, এটি তিব্বতী-বর্মী ভাষার দ্বারাও প্রভাবিত হয়েছে। নেপালি কেন্দ্রীয় পাহাড়ি থেকে প্রধানত ব্যাকরণ এবং শব্দভান্ডার দুটিতেই আলাদা। নিজ নিজ ভাষা দলের সঙ্গে ঘনিষ্ট যোগাযোগ হেতু তিব্বতী-বর্মী বাগধারার দ্বারা প্রভাবিত। বাংলা ভাষার সঙ্গে নেপালি ভাষার শতকরা ৪০ ভাগ আভিধানিক সাদৃশ্য আছে। কাঠমান্ডুর, ব্রিটিশ নাগরিক ব্রায়ান হফটন হডসন পর্যবেক্ষণ করেছেন যে নেপালী ভাষার দশভাগের আটভাগ শব্দ প্রকৃতপক্ষে হিন্দি।

## বর্ণমালা

## সংখ্যা

## কিছু বহু প্রচলিত বাক্য

## আরও পড়ুন
* নেপালি ভাষাভাষী অনুযায়ী ভারতের রাজ্যসমূহ

## তথ্যসূত্র

বিষয়শ্রেণী:নেপালি ভাষা
বিষয়শ্রেণী:ভারতের ভাষা
বিষয়শ্রেণী:নেপালের ভাষা
বিষয়শ্রেণী:ভুটানের ভাষা
বিষয়শ্রেণী:ভারতের সরকারি ভাষাসমূহ
বিষয়শ্রেণী:নেপালের জাতীয় প্রতীক
বিষয়শ্রেণী:ইন্দো-আর্য ভাষাসমূহ
বিষয়শ্রেণী:আসামের ভাষা
বিষয়শ্রেণী:হিমাচল প্রদেশের ভাষা
বিষয়শ্রেণী:পশ্চিমবঙ্গের ভাষা
বিষয়শ্রেণী:সরকারীভাবে ভারতীয় লিপিতে লেখা ভাষা
বিষয়শ্রেণী:দেবনাগরী লিপিতে লেখা ভাষা
বিষয়শ্রেণী:উত্তর ইন্দো-আর্য ভাষাসমূহ
বিষয়শ্রেণী:সাহিত্য অকাদেমি স্বীকৃত ভাষা
বিষয়শ্রেণী:প্রমিত ভাষা
শোনা ভাষা

**শোনা** একটি বান্টু ভাষা। জিম্বাবুয়ে ও দক্ষিণ জাম্বিয়াতে বসবাসকারী শোনা জাতির লোকেরা এই ভাষাতে কথা বলে। সরকারী ভাষা ইংরেজি ও অন্য প্রধান ভাষা ন্‌দেবেলে-র সাথে শোনা-ও জিম্বাবুয়ের একটি প্রধান ভাষা। ভাষাটিতে ১ কোটিরও বেশি লোক কথা বলে।

## তথ্যসূত্র

## বহিঃসংযোগ

বিষয়শ্রেণী:বান্টু ভাষা
বিষয়শ্রেণী:বতসোয়ানার ভাষা
বিষয়শ্রেণী:দক্ষিণ আফ্রিকার ভাষা
মাদুরীয় ভাষা

**মাদুরীয় ভাষা** একটি অস্ট্রোনেশীয় ভাষা। এটি ইন্দোনেশিয়ার মাদুরা দ্বীপে প্রচলিত। ভাষাটিতে প্রায় ১ কোটি ৩৬ লক্ষ লোক কথা বলেন।

## ধ্বনিতত্ত্ব

### স্বরধ্বনিসমূহ

### ব্যঞ্জনধ্বনিসমূহ

## তথ্যসূত্র

বিষয়শ্রেণী:ইন্দোনেশিয়ার ভাষা
বিষয়শ্রেণী:মালয়েশিয়ার ভাষা
বিষয়শ্রেণী:সিঙ্গাপুরের ভাষা
বিষয়শ্রেণী:মালয়-পলিনেশীয় ভাষা
হাঙ্গেরীয় ভাষা

থাম্ব|হাঙ্গেরীয় ভাষার বই
**হাঙ্গেরীয় ভাষা** (হাঙ্গেরীয়তে magyar *মজর্‌*) হাঙ্গেরির রাষ্ট্রভাষা। যদিও হাঙ্গেরি কেন্দ্রীয় ইউরোপে অবস্থিত, এটি সেই অঞ্চলের ভাষা নয়। হাঙ্গেরির আশেপাশের এলাকার ইন্দো-ইউরোপীয় ভাষার সাথে হাঙ্গেরীয় ভাষার কোনও মিল নেই। হাঙ্গেরীয় ভাষার সাথে ঘনিষ্ঠ সম্পর্কযুক্ত খান্তি ও মান্সি ভাষা রাশিয়ার প্রত্যন্ত অঞ্চলে, উরাল পর্বতমালার পূর্বে, উত্তর-পশ্চিম সাইবেরিয়ায়, হাঙ্গেরি থেকে প্রায় ২,০০০ মাইল দূরে ব্যবহৃত হয়। এই ভাষাগত সম্পর্ক থেকে বোঝা যায় আদি হাঙ্গেরীয় অধিবাসীরা এশিয়া থেকে এসেছিল। তারা উরাল পর্বতমালার পূর্ব ঢালে বসবাস করত। ৫ম-৬ষ্ঠ শতকে তারা পশ্চিমে পাড়ি জমায় এবং ৯ম শতকে কার্পেথীয় পর্বতমালার পশ্চিমে এসে দানিউব নদীর তীরে বসতি স্থাপন করে। পরবর্তীতে ধীরে ধীরে তারা ইউরোপীয় সংস্কৃতির সাথে মিশে যায়। কেবল তাদের মুখের ভাষাই তাদের এশীয় ঐতিহ্য ধারণ করে রেখেছে।

হাঙ্গেরির প্রায় ১ কোটি লোক হাঙ্গেরীয় ভাষায় কথা বলেন। এছাড়া রোমানিয়ায় ২০ লক্ষ, চেক প্রজাতন্ত্র ও স্লোভাকিয়ায় ৬ লক্ষ, পূর্বতন যুগোস্লাভিয়া এলাকায় ৫ লক্ষ, ইউক্রেনে ২ লক্ষ, ইসরায়েলে দেড় লক্ষ, মার্কিন যুক্তরাষ্ট্রে সাড়ে চার লক্ষ লোক হাঙ্গেরীয় ভাষায় কথা বলে।

সোভিয়েট রাশিয়ার প্রভাবের কারণে অন্যান্য ইয়োরোপীয় দেশের তুলনায় হাঙ্গেরিতে ইংরেজির সামগ্রিক প্রভাব তুলনামূলকভাবে কম। দ্বিতীয় বিশ্বযুদ্ধের পর হাঙ্গেরীয় ভাষায় লিখিত ও প্রকাশিত গ্রন্থের সংখ্যা উল্লেখযোগ্যভাবে বেশি।

বিষয়শ্রেণী:উগ্রীয় ভাষা
বিষয়শ্রেণী:হাঙ্গেরির ভাষা
বিষয়শ্রেণী:ইউরোপীয় ইউনিয়নের ভাষা
বিষয়শ্রেণী:স্লোভেনিয়ার ভাষা
বিষয়শ্রেণী:সার্বিয়ার ভাষা
বিষয়শ্রেণী:অস্ট্রিয়ার ভাষা
বিষয়শ্রেণী:রোমানিয়ার ভাষা
বিষয়শ্রেণী:ইউক্রেনের ভাষা
বিষয়শ্রেণী:ক্রোয়েশিয়ার ভাষা
বিষয়শ্রেণী:স্লোভাকিয়ার ভাষা
বিষয়শ্রেণী:হাঙ্গেরীয় ভাষা
বিষয়শ্রেণী:সংযোগাত্মক ভাষা
বিষয়শ্রেণী:চেক প্রজাতন্ত্রের ভাষা
সান মারিনো

থাম্ব|406x406পিক্সেল|পালাজো পাবলিকো, সান মেরিনো সরকারের ভবন
**সান মারিনো** ইউরোপ মহাদেশে অবস্থিত একটি রাষ্ট্র। সান ম্যারিনো পৃথিবীর ক্ষুদ্রতম রাষ্ট্রগুলোর একটি।  আনুষ্ঠানিকভাবে **সান মেরিনো প্রজাতন্ত্র** ( ইতালীয় : *Repubblica di San Marino* ) নামে পরিচিত। **সান মারিনো** অধিকাংশই স্থির প্রজাতন্ত্র। দেশটির উত্তর-পূর্বাঞ্চলীয় পাশঅ্যাপেনিন পর্বতমালা পুরোপুরিভাবেই ইতালি দ্বারা বেষ্টিত ।

সান মেরিনো মাত্র ৬১ বর্গকিলোমিটার (২৪ বর্গ মাইল) জুড়ে বিস্তৃত এবং এর জনসংখ্যা ৩৩,৫৬২।  দেশটির রাজধানী সানমেরিনো সিটি এবং এটিই দেশের বৃহত্তম শহর। ইউরোপ কাউন্সিলের সদস্য অঞ্চলের মধ্যে সান মারিনোর সংখ্যা সবচেয়ে কম। এর দাপ্তরিক ভাষা হল ইতালীয়। সান মারিনো তার বৃহত্তর প্রতিবেশীর সাথে শক্তিশালী আর্থিক এবং নৃতাত্ত্বিক-সাংস্কৃতিক সংযোগ বজায় রেখেছে।

দেশ থেকে এর নাম থেকে সেন্ট ম্যারিনাস , একটি স্টোনমেশন থেকে রোমান দ্বীপে উপনিবেশ আধুনিক দিনের ক্রোয়েশিয়া । ২৫৭ খ্রিস্টাব্দে,কিংবদন্তি অনুসারে মেরিনাস লিবুরিয়ান জলদস্যুদের দ্বারা ধ্বংসের পরে রিমিনির শহরের দেয়াল পুনর্নির্মাণে অংশ নিয়েছিলেন । মারিনাস এর পরে ৩০১ খ্রিস্টাব্দে মন্টি টাইটানোতে একটি সন্ন্যাসী সম্প্রদায়ের সন্ধান পাওয়া যায়; সুতরাং, সান মেরিনো সর্বাধিক প্রাচীনতম সার্বভৌম রাষ্ট্রের পাশাপাশি প্রাচীনতম সাংবিধানিক প্রজাতন্ত্র হিসাবে দাবি করে ।

সান মারিনো তার সংবিধান দ্বারা পরিচালিত হয়, *লেজস স্ট্যাটুটি রিপাবলিকান সান্টি মেরিনি* , এটি ষোড়শ শতাব্দীর শেষের দিকে লাতিন ভাষায় রচিত ছয়টি বইয়ের একটি সিরিজ যা অন্যান্য বিষয়গুলির মধ্যে দেশের রাজনীতি ব্যবস্থার নির্দেশ দেয়। সান মেরিনোতে প্রাচীনতম লিখিত পরিচালনা সংক্রান্ত নথিগুলি এখনও কার্যকর রয়েছে বলে মনে করা হয়।

দেশের অর্থনীতি মূলত অর্থ , শিল্প , সেবা ও পর্যটন ভিত্তিক । মাথাপিছু জিডিপির দিক থেকে এটি বিশ্বের অন্যতম ধনী দেশ , সর্বাধিক উন্নত ইউরোপীয় অঞ্চলের সাথে তুলনীয় এই সংখ্যাটি। সান মেরিনোর একটি উচ্চ স্থিতিশীল অর্থনীতি হিসাবে বিবেচিত হয়, ইউরোপের সর্বনিম্ন বেকারত্বের হারগুলির মধ্যে একটি, কোনও জাতীয় ঋণ এবং বাজেটের উদ্বৃত্ত নয়।  এটি বিশ্বের মালিকানাধীন বিশ্বের সর্বোচ্চ হার, মানুষের চেয়ে বেশি যানবাহন নিয়ে একমাত্র দেশ ।

সান মেরিনো পুরোপুরি অন্য একটি দেশ দ্বারা ঘেরা বিশ্বের একমাত্র তিনটি দেশ ( অন্যটি ইতালি দ্বারা ঘেরা ভ্যাটিকান সিটি এবং দক্ষিণ আফ্রিকা দ্বারা বেষ্টিত লেসোথো )। এটি ভ্যাটিকান সিটি এবং মোনাকোর পরে ইউরোপের তৃতীয় ক্ষুদ্রতম দেশ এবং বিশ্বের পঞ্চমতম ক্ষুদ্রতম দেশ।

## তথ্যসূত্র


বিষয়শ্রেণী:প্রজাতন্ত্র
বিষয়শ্রেণী:জাতিসংঘের সদস্য রাষ্ট্র
বিষয়শ্রেণী:ইউরোপের রাষ্ট্র
বিষয়শ্রেণী:ইউরোপ কাউন্সিলের সদস্য রাষ্ট্র
বিষয়শ্রেণী:৩০১-এ প্রতিষ্ঠিত
বিষয়শ্রেণী:ছিটমহল
বিষয়শ্রেণী:স্থলবেষ্টিত দেশ
বিষয়শ্রেণী:সার্বভৌম রাষ্ট্র
চেক ভাষা

**চেক ভাষা** (চেক ভাষায়: Čeština *চেশ্‌কিনা*, আ-ধ্ব-ব: [ˈʧɛʃ.cɪ.na]) একটি পশ্চিম স্লাভীয় ভাষা। অন্যান্য পশ্চিম স্লাভীয় ভাষার মধ্যে আছে স্লোভাক, পোলীয়, পোমেরানীয় ও সর্বীয় ভাষা। এদের মধ্যে স্লোভাক ভাষার সাথে চেক ভাষার মিল সবচেয়ে বেশি। এরপর যথাক্রমে পোলীয় ভাষা এবং পূর্ব জার্মানিতে প্রচলিত সর্বীয় ভাষার সাথে এর মিল দেখতে পাওয়া যায়। প্রাক্তন চেকোস্লভাকিয়ার সরকার চেক ও স্লোভাক উভয় ভাষাতেই গণমাধ্যমের বিভিন্ন অনুষ্ঠান সম্প্রচার বাধ্যতামূলক করায় ১৯৭০-এর পরে জন্ম নেয়া চেক ও স্লোভাক ভাষাভাষীদের অনেকেই সহজেই একে অপরকে বুঝতে পারেন। তবে ১৯৯৩ সালে দেশ দুইটি আলাদা হয়ে যাবার পর এই দুই ভাষাভাষীদের মধ্যে আবার পারস্পরিক বোধগম্যতায় সমস্যা শুরু হয়েছে।

চেক প্রজাতন্ত্রের অধিকাংশ মানুষ এবং বিশ্বের অন্যান্য দেশে সব মিলিয়ে প্রায় ১ কোটি ৩০ লক্ষ লোক চেক ভাষায় কথা বলেন।

## নমুনা পাঠ্য

*জাতিসংঘের [[মানবাধিকারের সার্বজনীন ঘোষণাপত্র|মানবাধিকারের সার্বজনীন ঘোষণাপত্রের]] ১নং অনুচ্ছেদ অনুসারে:*

চেক: *Všichni lidé se rodí svobodní a sobě rovní co do důstojnosti a práv. Jsou nadáni rozumem a svědomím a mají spolu jednat v duchu bratrství.*

বাংলা: "সমস্ত মানুষ স্বাধীনভাবে সমান মর্যাদা এবং অধিকার নিয়ে জন্মগ্রহণ করে। তাঁদের বিবেক এবং বুদ্ধি আছে; সুতরাং সকলেরই একে অপরের প্রতি ভ্রাতৃত্বসুলভ মনোভাব নিয়ে আচরণ করা উচিত।"

## তথ্যসূত্র

## বহিঃসংযোগ
* Ústav pro jazyk český – Czech Language Institute, the regulatory body for the Czech language 
* Reference Grammar of Czech, written by Laura Janda and Charles Townsend
* Czech National Corpus
* Czech Monolingual Online Dictionary
* Czech Translation Dictionaries (Lexilogos)
* Czech Swadesh list of basic vocabulary words (from Wiktionary's Swadesh-list appendix)
* USA Foreign Service Institute (FSI) Czech basic course
* English Czech dictionary online, Czech English dictionary online

বিষয়শ্রেণী:চেক ভাষা
বিষয়শ্রেণী:পশ্চিম স্লাভীয় ভাষাসমূহ
বিষয়শ্রেণী:চেক প্রজাতন্ত্রের ভাষা
বিষয়শ্রেণী:স্লোভাকিয়ার ভাষা
সিংহলি ভাষা

থাম্ব|260x260পিক্সেল|সিংহলী বর্ণমালা
**সিংহলি** (সিংহলি লিপি: , *siṁhala*, ), হল একটি ইন্দো-আর্য ভাষা যা প্রাথমিকভাবে শ্রীলঙ্কার সিংহলি জাতির দ্বারা কথিত হয়, যারা প্রায় ১৬ মিলিয়ন জনসংখ্যা নিয়ে দ্বীপটির বৃহত্তম জাতিগোষ্ঠী। ২০০১ সালের এক জরিপমতে শ্রীলঙ্কায় অন্যান্য  নৃগোষ্ঠীর প্রায় ২ মিলিয়ন লোক প্রথম ভাষা হিসেবে সিংহলি ভাষায় কথা বলে। এই ভাষাতে শ্রীলঙ্কার প্রায় ২ কোটি লোক কথা বলে। তামিল ভাষার সাথে ভাষাটি শ্রীলঙ্কার সহ-দাপ্তরিক ভাষা। ভাষাটি সিংহলি লিপিতে লেখা হয়।
## ইতিহাস
খ্রিস্টপূর্ব ৩য় শতকে সিংহলী ভাষাতে লেখা শিলালিপি পাওয়া গেছে। ১০ম শতক থেকে শুরু করে ভাষাটিতে সমৃদ্ধ বৌদ্ধ সাহিত্য রচিত হয়েছে। ধারণা করা হয় খ্রিস্টপূর্ব ৫ম শতকে মূল ভারতীয় ভূখণ্ড থেকে ঔপনিবেশিকেরা ভাষাটিকে শ্রীলঙ্কা দ্বীপে নিয়ে আসে। অন্যান্য ইন্দো-আর্য ভাষা থেকে ভৌগলিকভাবে বিচ্ছিন্ন বলে ভাষাটির বিবর্তনের গতিপথ ছিল ভিন্ন। এটিতে দ্রাবিড় তামিল ভাষার বড় প্রভাব দেখা যায়।

## স্বীকৃতি
১৯৫৬ সালে শ্রীলঙ্কায় সিংহলী ভাষাকে একমাত্র সরকারি ভাষা হিসেবে প্রতিষ্ঠা করার চেষ্টা করা হলে সেখানকার তামিল সংখ্যালঘু জনগোষ্ঠী আক্রমণাত্মক গণবিক্ষোভ চালায়। এর ফলশ্রুতিতে ১৯৫৮ সালে তামিল ভাষাকে বিশেষ সরকারি মর্যাদা দেওয়া হয়।

## তথ্যসূত্র

বিষয়শ্রেণী:নব্য ইন্দো-আর্য ভাষা
বিষয়শ্রেণী:শ্রীলঙ্কার ভাষা
কৃষক শ্রমিক জনতা লীগ

**কৃষক শ্রমিক জনতা লীগ** বাংলাদেশের একটি রাজনৈতিক দল। বঙ্গবীর কাদের সিদ্দিকী এই দলের সভাপতি, এবং হাবিবুর রহমান তালুকদার সাধারণ সম্পাদক। ২০০১ সংসদীয় নির্বাচনে দলটি ৩০০টি আসনের মধ্যে ১টি আসনে জয়লাভ করে। 

২০২৩ সালের দ্বাদশ জাতীয় সংসদ নির্বাচনে ১৩৭ টাংগাইল-৮ (সখিপুর,বাসাইল) আসন থেকে বঙ্গবীর কাদের সিদ্দিকী গামছা প্রতীকে নির্বাচনে অংশ নেন৷

## নির্বাচনী ইতিহাস

## তথ্যসূত্র

বিষয়শ্রেণী:বাংলাদেশের রাজনৈতিক দল
বিষয়শ্রেণী:কৃষক
কেচুয়া ভাষাসমূহ

**কেচুয়া** বা **রুনা সিমি** বা **কিচ্‌ওয়া** দক্ষিণ আমেরিকার একটি আদিবাসী আমেরিকান ভাষা। কেচুয়া প্রাচীন ইনকা সাম্রাজ্যের ভাষা ছিল। বর্তমানে এটির অনেকগুলি উপভাষায় দক্ষিণ আমেরিকার সর্বত্র প্রায় এক কোটি মানুষ কথা বলেন। পেরু, বলিভিয়ার দক্ষিণ-পশ্চিম ও মধ্যাঞ্চল, ইকুয়েডর ও কলম্বিয়ার দক্ষিণাঞ্চল, আর্জেন্টিনার উত্তর-পশ্চিমাঞ্চল এবং চিলির উত্তরাঞ্চলে এই ভাষাটি প্রচলিত। ভৌগোলিক বিস্তারের দিক থেকে এটি দুই আমেরিকা মহাদেশের সবচেয়ে বেশি প্রচলিত আদিবাসী আমেরিকান ভাষা।

কেচুয়া একটি নিয়মিত সংশ্লেষণাত্মক ভাষা। বাক্যে এর পদক্রম কর্তা-কর্ম-ক্রিয়া। ভাষাটিতে প্রচুর প্রত্যয় আছে, যেগুলি শব্দের সাথে যুক্ত হয়ে এদের অর্থের সূক্ষ্ম পরিবর্তন আনতে পারে। কেচুয়া ভাষার বিশেষ বৈশিষ্ট্য হল এর ক্রিয়া কর্তা ও কর্ম উভয়ের সাথে 
সাযুজ্য রক্ষা করে, এটিতে তথ্যের উৎস ও সত্যতাজ্ঞাপক চিহ্নের ব্যবহার হয়, বাক্যে কোন অংশটি মূল তথ্য বা টপিক, তা নির্দেশকারী চিহ্নের প্রয়োগ হয়, ইত্যাদি।

## তথ্যসূত্র

বিষয়শ্রেণী:সংযোগাত্মক ভাষা
বিষয়শ্রেণী:ভাষা পরিবার
জুলু ভাষা

**জুলু ভাষা** (isiZulu *ইসিজ়ুলু*) একটি দক্ষিণ বান্টু ভাষা। ভাষাটি দক্ষিণ আফ্রিকার কোয়াজুলু-নাটাল প্রদেশে (প্রাক্তন জুলুল্যান্ড) প্রচলিত। ধারণা করা হয়, জুলু জাতির লোকেরা আফ্রিকার পূর্ব উপকূল ধরে এবং মধ্য আফ্রিকা থেকে ১৬শ শতকের পূর্বে এখানে বসতি স্থাপন করে। স্থানীয় খোইসান জাতির লোকেদের সাথে সংস্পর্শের ফলে জুলুদের ভাষায় তাদের অনেক শব্দ ঢুকে পড়ে। এদের মধ্যে শীৎকার ধ্বনিগুলি অন্যতম। এর ধ্বনিব্যবস্থাটিতে তিন ধরনের শীৎকার ধ্বনি রয়েছে, যেগুলি সম্ভবত খোইসান ভাষাগুলি থেকে ধার করা। বান্টু ভাষাগুলির মধ্যে কেবল জুলুর মতো দক্ষিণ বান্টু ভাষাগুলিতেই এই শীৎকার ধ্বনি দেখতে পাওয়া যায়। জুলু ভাষা অন্যান্য ভাষা থেকে, বিশেষ করে আফ্রিকান্স ও ইংরেজি ভাষা থেকে বহু শব্দ ধার করেছে। বেশিরভাগ জুলু শব্দ একটি স্বরধ্বনিতে শেষ হয়।

জুলু ভাষাটি নাইজার-কঙ্গো ভাষাপরিবারের বেনুয়ে-কঙ্গো শাখার বান্টু দলের দক্ষিণ-পূর্ব তথা ন্‌গুনি উপগ্রুপের একটি সদস্য ভাষা। জুলু ভাষার সাথে অন্যান্য গুনি (Nguni *ঙ্গুনি*) ভাষা যেমন খোসা (দক্ষিণ আফ্রিকা|দক্ষিণ আফ্রিকায়]] প্রচলিত), সুয়াটি (দক্ষিণ আফ্রিকা ও সোয়াজিল্যান্ডে প্রচলিত) এবং ডেবেলে (Ndebele *ন্ডেবেলে*) (দক্ষিণ আফ্রিকা ও মোজাম্বিকে প্রচলিত) ভাষার ঘনিষ্ঠ সম্পর্ক আছে। এই ভাষাগুলি পরস্পর বোধগম্য, কিন্তু রাজনৈতিক ও সাংস্কৃতিক কারণে এগুলিকে আলাদা ভাষা হিসেবে গণ্য করা হয়। ভাষাবৈজ্ঞানিক দৃষ্টিকোণ থেকে জুলু ও খোসা ভাষা একই ভাষার দুইটি উপভাষা হিসেবে গণ্য হবার যোগ্য, কিন্তু জুলু ও খোসা জাতির লোকেরা নিজেদেরকে ভিন্ন জাতির ও ভিন্ন ভাষার লোক মনে করে। খোসা, সুয়াটি ও ডেবেলে ভাষাভাষী লোকেরা খুব সহজেই জুলু ভাষা বুঝতে পারেন। নাটাল থেকে জিম্বাবুয়ে পর্যন্ত ভাষাটি একটি আন্তর্জাতিক ভাষা হিসেবে ব্যবহৃত হয়। জুলু থেকে উদ্ভূত একটি পিজিন ভাষা, ফানাগালো, একটি বাণিজ্য ভাষা হিসেবে দক্ষিণ আফ্রিকার শহর ও খনি এলাকাগুলিতে সুপ্রচলিত।

জুলু দক্ষিণ আফ্রিকা প্রজাতন্ত্রের ১১টি সরকারি ভাষার একটি। দক্ষিণ আফ্রিকার প্রায় ৯২ লক্ষ মানুষের মাতৃভাষা জুলু; এরা মূলত কোয়াজুলু-নাটাল প্রদেশের উত্তরাংশে বাস করে। এছাড়াও সোয়াজিল্যান্ড, বতসোয়ানা, লেসোথো, মালাউই এবং মোজাম্বিকে জুলু ভাষা প্রচলিত। সব দেশ মিলিয়ে জুলু ভাষার মাতৃভাষীর সংখ্যা প্রায় ৯৫ লক্ষ এবং দ্বিতীয় ভাষা হিসেবে জুলুভাষীর সংখ্যা আরও প্রায় ১ কোটি ৫৭ লক্ষ।

দক্ষিণ আফ্রিকার অন্যান্য আফ্রিকান ভাষাগুলির মত জুলু ভাষার মর্যাদাও জটিল। ১৯৫৩ সালের বান্টু শিক্ষা আইন অনুসারে জুলু ভাষায় শিক্ষা দান বৈধ। বর্তমানে প্রাথমিক বিদ্যালয়ে দ্বিতীয় শ্রেণী পর্যন্ত শিক্ষার মাধ্যম হিসেবে জুলু ভাষা ব্যবহৃত হয়। দশম শ্রেণী পর্যন্ত এই বিদ্যালয়ের একটি পাঠ্য বিষয় হিসেবে অন্তর্ভুক্ত। মাধ্যমিক পর্যায়ের বিদ্যালয়ে জুলুভাষী ছাত্রদের ইংরেজিতে পড়ানো হয়। আর বিশ্ববিদ্যালয় পর্যায়ের সমস্ত পড়াশোনা ইংরেজি বা আফ্রিকান্স ভাষাতে সম্পন্ন হয়।

১৮৫৯ সালে জুলু ভাষার প্রথম ব্যাকরণ প্রকাশিত হয়। ১৯৩০-এর পর থেকে জুলু ভাষায় বই প্রকাশনা ধীরে ধীরে বৃদ্ধি পেয়েছে। দক্ষিণ আফ্রিকান ব্রডকাস্টিং কর্পোরেশনের জুলু ভাষায় বেতার ও টেলিভিশন চ্যানেল আছে। জুলু ভাষার বেশ কিছু সংবাদপত্র ও সাময়িকীও প্রকাশিত হয়।

বিষয়শ্রেণী:নগুনি ভাষা
বিষয়শ্রেণী:দক্ষিণ আফ্রিকার ভাষা
বিষয়শ্রেণী:সংযোগাত্মক ভাষা